Fel a Netre, öregem!

10 fordulóból álló játékos fejtörő

2022. június

Állati fejtörő

 

**1.**

A veszprémi állatkert híres lakója 1963-ban született az afrikai Guineában. Magyarországon Ő volt a második ebből az állatfajból. Halálakor Romhányi József verset írt hozzá.

Milyen néven ismerjük?

**2.**

Egy legendás skót juhászkutya, aki családi kedvenc volt, illetve a legenda szerint „egy 300 fős angol hadihajót az első világháborúban torpedótámadás ért, majd az áldozatok testét egy helyi kikötőváros kocsmájának pincéjében helyezték el. A tulaj juhászkutyája odatelepedett az egyik katona kihűlt testéhez, nyalogatta az arcát, melengette bundájával, és addig feküdt mellette, amíg a tengerész magához nem tért. A megmenekült tengerész később személyesen mondott köszönetet a kutyának, a csodás történet pedig szájról-szájra járt”.

Ki lehet ő?

Hősünkről számtalan film is készült. „Ki” és miért Ő alakította a mozivásznon Őt 7 filmben is?

**3.**

A német juhászkutya története szomorúan kezdődött. 1918 szeptemberében egy amerikai katona felfedező körútra indult egy Flirey nevű francia faluban. A települést lebombázták, szinte teljesen megsemmisítették. A kennelben az anyakutya és csupán öt kölyke maradt életben. Lee megsajnálta a hátrahagyott kiskutyákat, és magával vitte őket. Egy kant és egy szukát megtartott az alomból, a két kölyköt a szerencséje szimbólumának tekintette, ezért különleges nevet adott nekik. A háború végén Duncan hazacsempészte kedvenceit Amerikába, hogy új életet kezdhessenek. Első filmes sikere egy farkasnak és annak rossz szereplésének köszönhető. A vadállattal ugyanis képtelenség volt felvenni a tervezett jelenetet. Gazdája viszont állította, hogy az ő kutyája biztosan sikeres lesz benne. Így is lett, ekkor szerepelt a németjuhász az első filmjében, az 1922-es The Man from Hell’s Riverben. Amerikában a hősiesség, a bátorság, a hűség és az erő szimbólumává vált. Biztosan nem sejtette az a franciaországi néhány napos hadiárva, hogy ekkora nyomot hagy maga után a világban.

Milyen néven szólítanánk most?

**4.**

Egy fajtatiszta német juhászkutya és színészkutya eredeti neve: BJ. Hírnevet egy osztrák krimisorozattal szerzett. 1991-ben született, a Hollywoodi Teresa An Miller kutyaiskolájában tanult azokkal a kutyákkal együtt, akik később követték őt a sorozatban (pl. Rhett Butler és Henry). Filmbéli gazdája Richard Moser és Alexander Brandtner. 2003-ban hunyt el, ükapja a magyar származású szintén rendőrkutya, Kántor volt.

Milyen néven szerettük őt a sorozatban?

**5.**

Nevét 1999-ben ismerte meg az egész világ, ugyanis egy török földrengésnél napokkal később bukkant rá egy romok alá szorult kislányra. Ő volt a legjobb magyar mentőkutya. Az életéről 2014‑ben született film, amit Pejó Róbert rendezett.

Ki volt Ő?

A híres kutyusnak melyik városban állítottak szobrot és miért pont ott?

A filmben hogy hívták a főszereplő négylábú hőst?

2015-ben filmdíjat is kapott az alkotás. Milyen elismerés volt ez?

**6.**

Babe, a kurta farkú kismalac történetét mindenki ismeri a filmvászonról.

De azt tudjuk-e, hogy a valóságban hány röfögő „színész” alakította Őt, és hány állatidomár, mennyi állattal dolgozott a forgatások alatt?

**7.**

Mikor látta meg a napvilágot az első klónozott bárány és milyen néven vonult be a történelembe?

Hány utódot hozott a világra, kitömött testét hol őrzik jelenleg?

A sztárbáránynak volt egy budapesti látogatása is. Milyen célból érkezett?

**8.**

Knout, a világhírű jegesmedve a berlini állatkert sztárja volt. Hirtelen bekövetkezett halála után hogyan emlékeznek meg róla a mai napig is?

**9.**

Egy csimpánzszereplő, mely az 1930-as és 1940-es évek népszerű Tarzan filmeknek állandó szereplője volt.

Ki volt Ő?

Kik voltak filmbéli partnerei?

Hány éves korában pusztult el?

**10.**

Az MGM filmek ismert jelképét a bőgő oroszlánt eredetileg némának szánták.

De, mint ismerjük, a filmek előtti oroszlánbőgést valódi oroszlánokkal vették fel.

Nevezze meg azokat az oroszlánokat, akik szerepeltek a jellegzetes intróban, amelyet 2015-ben cseréltek le egy számítógép által vezérelt verzióra.

**11.**

Egy árván maradt oroszlánkölyköt fogadott örökbe (Elza), felnevelte és megtanította az önálló életre a vadonban. Ezt a történetet írta meg első nagy sikerű könyvében az Oroszlánhűségben.

Kik voltak Elza gondozói, kik nevelték fel?

Mi volt a másik két könyv címe, amelyben megörökítette az oroszlánkölyök életét?

Gondozóik élete tragikusan fejeződött be. Mi történt velük?

**12.**

Hogy hívták az első űrben járt kutyust?

Tragikus halálát követően két szobrot is állítottak neki. Melyik városokban találjuk?

Egy operát is írtak tiszteletére. Kik a zeneszerzők, és milyen címmel hallgathatjuk meg?

**13.**

Milyen névre hallgatott Columbo híres kutyája?

Melyik kutyafajtához tartozik?

Mi volt a címe annak az epizódnak, amiben először láthattuk?

A korát illetően az epizódban elhangzik a már-már szállóigévé vált mondat, erre vagyok kíváncsi!

**14.**

A hűség mintaképe a japán akita története. Miért vált híressé a kutyus és gazdája, röviden ismertesse!

Több film is készült róluk, az egyik leghíresebb a 2009-ben készült változat. Ki személyesítette meg a filmben a valós hőst?

**15.**

A kis loncsos és bozontos terrierszuka leghíresebb szerepe ahhoz kötődik mikor Judy Garland partnere volt, kis kedvencét és hű útitársát alakította. Ki volt Ő?

Vajon mennyi volt a heti keresete a forgatások idején?

**16.**

Hogy hívták a „A némafilmes” című Oscar-díjas filmben játszó kutyust?

**17.**

A „Kedvencek temetője” című filmben két cicus vitte a prímet… Milyen néven szólították őket?

**18.**

Ez a kedvenc már szerepelt a pl az „Éjszaka a múzeumban” vagy a”Másnaposok II.” című filmekben is. Érdekessége, hogy 12.000 dollár a fizetési igénye. Milyen néven ismerjük?

**19.**

Marvel kapitány macskája is nagy kedvenc. Ki ő?

**20.**

Hogy hívták Nagy Sándor híres lovát?

Halálakor tiszteletére egy várost alapított az uralkodó. Milyen néven ismerjük?

**21**

Caligula római császár híres lováról is terjedtek el valós vagy valótlan történetek. Mivé nevezte vagy neveztette volna ki a császár, mi volt ezzel a célja?

Különleges szerszámai és lakhelye is volt. Sorolja fel ezeket!

**22.**

A híres német juhászkutya története 1953-ban kezdődött, amikor hat hónaposan gazdájához került. Egymást választották ki, a 16 kölyök közül. Ő volt az, aki a legjobban felfigyelt Tibor hangjára, későbbi becenevén Csupatira. 1953. május 10-én hivatalosan is a Vas Megyei Rendőr-főkapitányság nyomozókutyájává vált. 11 év szolgálat alatt hány alkalommal derített fel sikeresen bűnügyeket és mennyi kilométert töltött nyomkövetéssel?

Szamos Rudolf 2 könyvet is írt róla, melyek alapján később a nagysikerű filmsorozat is készült.

Mi a címe a két könyvnek?

Milyen címmel futott a sorozat a TV-ben?

A híre kutyus halálának évfordulójához kapcsolódóan alapítottak egy díjat is. Mi ez?

**23.**

Kinek a kutyájáról hangzott el az alábbi megítélés?

„Sok olly állapotot követett el, akit eszes embernek is köllett volna cselekedni, oktalan állatban penig csudálatos volt”

**24.**

A 101 kiskutya című filmben, hogy hívták a kiskutyák legfőbb ellenségét?

A Doktor Szöszi című filmben a főszereplő milyen fajta kutyust cipelt a táskájában?

A történet egy bernáthegyi kutya életét követi nyomon, aki a nevét egy híres zeneszerzőről kapta, amely azonos a film címével is. A filmet 1992-ben mutatták be, a keresett főszereplő mellett főszerepekben Charles Grodin és Bonnie Hunt látható. Ki Ő?

**25.**

Az alábbi híres magyar állatsztárokat melyik rajzfilmekből ismerjük? Nevezze meg a képen látható szereplőket!

 

 

 

 

 

 

 

 